[{"text_idx": "#000001", "text": "Noored ehtemeistrid: meie missioon on tuua loodust inimestele la\u0308hemale"}, {"text_idx": "#000003", "text": "Te teete va\u0308ga omana\u0308olisi ehteid. Kuidas te tulite ideele siduda loodus ja ehted?"}, {"text_idx": "#000004", "text": "O\u0303pilasfirma ideed va\u0308lja nuputades oli meie eesma\u0308rk luua midagi, mis oleks korduvkasutatav, toodetud taaskasutatud materjalidest ja loodusso\u0303bralik. Ko\u0303igepealt tulime ideele, et vo\u0303iks kasutada ajupuitu (randa uhutud puit \u2013 toim) ja mereklaasi, sest need olid meie jaoks ko\u0303ige huvitavamad loodusest leitavad materjalid. Alles seeja\u0308rel mo\u0303tlesime teha ehteid. Looduse ja ehete sidumine oli kuidagi loomulik asjade kulg. U\u0308ks po\u0303hjus oli ka see, et me ko\u0303ik kolmekesi kanname ehteid ning la\u0308bi nende saame ellu viia oma missiooni \u2013 tuua loodust inimestele la\u0308hemale. Need ehted representeerivad meie jaoks Eestimaa looduse ilu ning seda me soovimegi inimestele rohkem na\u0308idata."}, {"text_idx": "#000005", "text": "Milliseid materjale te oma loomingus veel kasutate?"}, {"text_idx": "#000006", "text": "Lisaks ajupuidule ja mere lihvitud klaasile oleme kasutanud ka muid rannaleide, nagu na\u0308iteks ja\u0308a\u0308tisepulki, luutu\u0308kke, sulgi. Kasutame neid materjale, sest meie peamised korjamispaigad on Eestimaa rannad. Leiame, et looduslikud materjalid on ko\u0303ige kaunimad."}, {"text_idx": "#000007", "text": "Selle ehte puhul on kasutatud nii klaasi kui ka puitu"}, {"text_idx": "#000008", "text": "Siin on kasutatud klaasi ja merekarbikesi"}, {"text_idx": "#000009", "text": "Millises rannas te viimati ka\u0308isite ja mida po\u0303nevat leidsite?"}, {"text_idx": "#000010", "text": "Viimati seiklesime tiimiga Tilgu rannas. Leidsime huvitavaid ajupuidu-kujukesi, kive ja pisemaid klaasikilde. Tegelikult on ko\u0303ik leiud olnud siiani huvitavad, sest iga tu\u0308kike ja killuke on ta\u0308iesti kordumatu ja omamoodi. Lisaks sai Tilgul nautida va\u0308rsket o\u0303hku, rahu linnaka\u0308rast ja eelko\u0303ige ikka imekaunist loodust."}, {"text_idx": "#000011", "text": "Ehteid valmistatakse palju ja selles vallas on u\u0308sna raske silma paista. Teil aga la\u0308heb pa\u0308ris ha\u0308sti. Kas inimesi ko\u0303netab teie missioon edendada keskkonnaso\u0303bralikku mo\u0303tteviisi?"}, {"text_idx": "#000012", "text": "Ehteid valmistatakse to\u0303epoolest palju, kuid leiame, et meil ei ole raske teistest eristuda. Meie materjalid tagavad selle, et ehe ei ja\u0308a\u0308 ma\u0308rkamatuks. Teisalt eristab meid teistest missioon \u2013 edendada keskkonnaso\u0303bralikkust ja juhatada inimesed loodusesse. La\u0308bi oma ehete na\u0308itame Eestimaa looduse ilu, mis su\u0308vendab soovi loodust hoida. On na\u0308ha, et see la\u0308heb paljudele hinge."}, {"text_idx": "#000013", "text": "La\u0308bi oma ehete na\u0308itame Eestimaa looduse ilu, mis su\u0308vendab soovi loodust hoida."}, {"text_idx": "#000014", "text": "Oleme ikka ja ja\u0308lle ra\u0308a\u0308kinud u\u0308ht armsat ja heasu\u0308damlikku lugu u\u0308hest Tallinna U\u0308likooli naisprofessorist, kes ostis meilt jo\u0303ulude eel terve kollektsiooni (kollektsioonis on viis ehet \u2013 toim) ja u\u0308tles, et kingib ko\u0303ik need oma so\u0303brannadele. Lisaks palus ta ko\u0303igil a\u0308ra ka\u0308ia ehtega kaasas oleval kaardil toodud punktis ja teha oma retkest pilti."}, {"text_idx": "#000015", "text": "See on ehe na\u0308ide sellest, et meie missioon on korda la\u0308inud. Na\u0308eme, kuidas aina rohkem inimesi leiab tee loodusesse."}, {"text_idx": "#000017", "text": "Tegime eritellimuse meie oma kooli 35. juubeliks. Kool soovis kinkida ligi kaheku\u0308mnele staaz\u030cikamale o\u0303petajale u\u0308he ainulaadse ja kordumatu ehte. Tellimus erines selle poolest, et ehetele sooviti lisada ho\u0303beripatseid. Tagasiside o\u0303petajatelt oli va\u0308ga su\u0308dantsoojendav ja julgustav."}, {"text_idx": "#000018", "text": "Kas ja kuidas on praegune kriisiolukord teie loomingut mo\u0303jutanud?"}, {"text_idx": "#000019", "text": "Vo\u0303iks o\u0308elda, et kriisiolukord on mo\u0303jutanud eelko\u0303ige meie loomingu valmimise kiirust. Ei ole olnud tu\u0308u\u0308pilist kooliska\u0308imise va\u0308simust, peaaegu et ko\u0303igeks jagub aega. Aega selleks, et ka\u0308ia looduses inspiratsiooni saamas, materjali korjamas. On aega, et ko\u0303ik detailideni la\u0308bi mo\u0303elda. Absoluutselt ei ole pinget millegi tegemiseks ja see on mo\u0303nus, ausalt! Seni oleme jo\u0303udnud luua juba kolm uut ehtekollektsiooni \u2013 \u201cLoodusand\u201d, \u201cUduloor\u201d ja \u201cO\u0303nnetu\u0308kk\u201d."}, {"text_idx": "#000024", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000026", "text": "Loovgraafi veebilehe sisu on autorio\u0303igusega kaitstud. Veebilehel avaldatud artikleid ja fotosid tohib kasutada vaid Loovgraafi no\u0303usolekul korrektselt viidates."}]